కంగాటి శ్రీదేవి

కంగాటి శ్రీదేవి ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2019లో పత్తికొండ నియోజకవర్గం నుండి ఎమ్మెల్యేగా గెలిచింది.

జననం, విద్యాభాస్యం 
కంగాటి శ్రీదేవి  ఆంధ్రప్రదేశ్ రాష్ట్రం, కర్నూలు జిల్లా , ప్యాపిలి మండలం, బూరుగుల గ్రామంలో కమ్మగిరిరెడ్డి, వెంకటలక్ష్మి దంపతులకు జన్మించింది. ఆమె బీఏ వరకు చదువుకుంది.

రాజకీయ జీవితం
కంగాటి శ్రీదేవి భర్త చెరుకులపాడు నారాయణరెడ్డి మరణాంతరం రాజకీయాల్లోకి వచ్చింది. ఆమె భర్త వైఎస్సార్ కాంగ్రెస్ పార్టీ పత్తికొండ నియోజకవర్గ సమన్వయకర్తగా పని చేస్తుండగా 2017 మే 21వ తేదీన దారుణ హత్యకు గురయ్యాదు. వైఎస్‌ జగన్‌మోహన్‌రెడ్డి 2017 నవంబర్‌లో జరిగిన ప్రజా సంకల్ప పాదయాత్రలో ఆమెను వైఎస్‌ఆర్‌సీపీ  పత్తికొండ నియోజకవర్గం ఎమ్మెల్యే అభ్యర్థిగా ప్రకటించాడు.

కంగాటి శ్రీదేవి 2019లో  పత్తికొండ  నియోజకవర్గం నుండి వైఎస్‌ఆర్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి కేఈ శ్యామ్‌బాబు పై 42065 ​ఓట్ల మెజారిటీతో గెలిచి తొలిసారి అసెంబ్లీకి ఎమ్మెల్యేగా ఎన్నికైంది.

మూలాలు

కర్నూలు జిల్లా నుండి ఎన్నికైన శాసన సభ్యులు
1972 జననాలు